ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660021299

ขอให้ตรวจสอบกลุ่มผู้ประกอบการจำหน่ายสินค้า บริเวณ บาทวิถีซอยรางน้ำ แขวงถนนพญาไท เขตราชเทวี กรุงเทพมหานคร จุดสังเกต บริเวณ หน้าห้างสรรพสินค้าเทสโก้โลตัส สาขารางน้ำ เนื่องจากผู้ร้องแจ้งว่า พบเห็นกลุ่มผู้ประกอบการบางคนเข้ามาจำหน่ายสินค้า โดยที่ไม่มีรายชื่อในสำนักงานเขตราชเทวี ซึ่งบริเวณดังกล่าว จะมีจำหน่ายสินค้า 2 ช่วงเวลา ช่วงเช้า เวลาประมาณ 06.00-16.00 น. และ ช่วงเย็น 16.00-23.00 น. ซึ่งในช่วงเวลาดังกล่าวจะมีรถยนต์บรรทุกส่วนบุคคล (รถกระบะ) รถพ่วงข้าง เป็นต้น เข้ามาจอดจำหน่าย จอดกีดขวางทางจราจร ส่งผลให้ลูกค้าที่มาจอดรถบริเวณดังกล่าว โดนเจ้าหน้าที่ตำรวจล็อกล้อ แต่กลุ่มผู้ประกอบการที่มาจอดรถกีดขวาง กลับไม่โดนเจ้าหน้าที่ตำรวจล็อกล้อ ซึ่งผู้ร้องเห็นว่า ผู้ประกอบการกลุ่มบุคคลพวกนี้มีอิทธิพลถึงสามารถมาจำหน่ายสินค้าและไม่โดนเจ้าหน้าที่ตำรวจจับกุมหรือโดนล็อกล้อแต่อย่างใด (ระบุตามผู้ร้องแจ้ง) พบเห็นมาเป็นระยะเวลา 2 ปี เบื้องต้นเคยแจ้งไปยังกรุงเทพมหานคร หมายเลขสายด่วน 1555 จำนวนประมาณ 3-4 ครั้ง แต่ไม่ได้รับการแก้ไข หรือ การตรวจสอบกลุ่มผู้ประกอบการจำหน่ายสินค้าดังกล่าว โดยล่าสุดติดต่อเข้าไปแจ้งเรื่อง เมื่อวันที่ 24 พฤษภาคม 2566 เวลาประมาณ 11.00 น. จากกรณีดังกล่าว จึงประสงค์ให้หน่วยงานที่เกี่ยวข้องดำเนินการตรวจสอบกลุ่มผู้ประกอบการจำหน่ายสินค้า บริเวณบาทวิถีซอยรางน้ำ แขวงถนนพญาไท เขตราชเทวี กรุงเทพมหานคร เพื่อความถูกต้องตรงกัน

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata